Document ID: /roh_data/filtered/fineweb-2-filterrobots_roh.jsonl.gz/49374

Inhalt
Svizra
Pajà dapli per fier vegl, autos ed petroli
Il mars èn ils pretschs dal commerzi a l'engrossa creschids per 0,1% cumpareglià cun il favrer. En spezial pretschs auts per ferramenta veglia, autos e petroli han augmentà il nivel da pretschs. Cumpareglià cun il mars 2016 èn ils pretschs creschids per 1,3%.
Tenor las cifras da l'Uffizi federal da statistica han las interpresas svizras stuì pajar dapli il mars per puma da minz e puma da cros importà, per metals senza fier, autos, spezialitads farmazeuticas sco era per petroli e gas. Pli bunmartgà eran persuenter products d'ieli e vehichels da niz.
RR novitads 10:00